હાલ ટ્રસ્ટના પ્રયાસો થકી મહારાષ્ટ્ર, મધ્યપ્રદેશ, છત્તીસગઢ, રાજસ્થાન અને ઓરિસ્સામાં ૨૬૦૦ ગામોનાં એક લાખ લોકો ગરીબીના અભિશાપમાંથી મુક્ત બન્યાં છે. ઇલેક્ટ્રિકલ સાથે મિકેનિકલની પદવી ધરાવનાર મોહનરાવજીએ સ્વપ્નમાં પણ વિચાર્યું નહોતું કે સંઘ સ્વયંસેવકના રૂપે અકોલાના વનવાસી કલ્યાણ આશ્રમનાં બાળકોનાં પાલકની જવાબદારી તેમના જીવનની દિશા જ બદલી નાખશે. વર્ષો સુધી પુણે નગરના સંઘચાલકજી રહી ચૂકેલા મોહનરાવનો વનવાસી છાત્રોને સ્વતંત્ર બનાવવાનો વિચાર ધીરે ધીરે ગામડાઓનાં વિકાસનો પાયો બની ગયો.